open-index/open-wikipedia-markdown huggingface dataset:
Keistutis Vabulas

**Keistutis Vabulas** (1937 m. vasario 16 d. Babrai (Lazdijų rajonas) – 2007 m. rugpjūčio 10 d. Jonavoje) – gydytojas, Jonavos rajono politinis ir visuomenės veikėjas, biomedicinos mokslų daktaras.

## Biografija

1945-1947 m. mokėsi Veisiejų gimnazijoje (Lazdijų r.), 1947-1949 m. – Kauno „Saulės“ gimnazijoje, 1952-1955 m. – Kačiugo 2-ojoje vidurinėje mokykloje (Irkutsko sritis, Kačiugo r., Rusija), 1955-1957 m. studijavo Irkutsko medicinos institute, 1957-1962 m. – Kauno medicinos institute gydytojo specialybę, 1975-1980 m. – Vilniaus eksperimentinės ir klinikinės medicinos mokslinio tyrimų instituto aspirantas. 1981 m. apgynė medicinos daktaro disertaciją „Viršutinių kvėpavimo takų būklės pakitimai dirbantiems azotinių trąšų gamyboje (ankstyvos diagnostikos metodų ir sveikatingumo priemonių pagrindimas)“.

1958-1962 m. Respublikinės Kauno klinikinės ligoninės slaugytojas, 1962–1965 m. – Švenčionių r. centrinės ligoninės gydytojas otorinolaringologas, 1965–1967 m. – Jonavos rajono centrinės ligoninės gydytojas otorinolaringologas, 1967–1969 m. – Kauno medicinos instituto Ausų, nosies ir gerklės ligų katedros klinikinis ordinatorius, nuo 1969-2007 m. Jonavos rajono centrinės ligoninės (vėliau – VšĮ Jonavos ligoninės) Ausų, nosies ir gerklės ligų skyriaus vedėjas. Aukščiausios kategorijos gydytojas otorinolaringologas.

Per 30 mokslinių straipsnių moksliniuose žurnaluose, suvažiavimų, konferencijų rinkiniuose, 6 racionalizacinių pasiūlymų medicinos tematika, pranešimų konferencijose ir simpoziumuose, straipsnių sanitarinio švietimo, publicistikos klausimais periodinėje spaudoje, publicistinių straipsnių rinkinio „Kodėl taip sunkiai keliasi Lietuva“ (1996 m., kartu su žmona Zofija) autorius.

Lietuvos Aukščiausiojo Teismo tarėjas, Jonavos rajono savivaldybės tarybos narys (1995-1997 m.).

Lietuvos gydytojų otorinolaringologų mokslinės draugijos, Jonavos ligoninės gydytojų tarybos, Lietuvos gydytojų sąjungos, Jonavos Šv. Apaštalo Jokūbo parapijos Pastoracinės tarybos, Lietuvos politinių kalinių ir tremtinių sąjungos Jonavos skyriaus tarybos narys.

## Bibliografija

* Kodėl taip sunkiai keliasi Lietuva / Keistutis Vabulas, Zofija Vabulienė. – Jonava: Jonavos balsas, 1996. – 79 p.

## Literatūra
* Jonavos krašto žmonės. – Jonava: Linotipas, 2000. – P. 178–179.
Bendrosios kompetencijos teismas

**Bendrosios kompetencijos teismas** (**bendrosios jurisdikcijos teismas**) – teismas, nagrinėjantis baudžiamąsias ir civilines bylas (Lietuvoje – taip pat tam tikras administracines bylas); nespecializuotas teismas (specializuoti – administraciniai, finansų ir kt. teismai).

## Instancijos
Instancijos Lietuvoje – apylinkės teismas, apygardos teismas, Lietuvos apeliacinis teismas ir Lietuvos Aukščiausiasis Teismas.

Vokietijoje - apylinkės teismas, žemės teismas, aukštesnysis žemės teismas, Vokietijos Aukščiausiasis Teismas.
Juozas Volodkevičius

**Juozas Volodkevičius** (1873 m. Krosnėnai, Krosnos valsčius, Seinų apskritis, Rusijos imperija – (?) – Lietuvos politinis bei visuomenės veikėjas.

## Biografija
Mokėsi savarankiškai, vėliau ūkininkavo. 1901–1905 m. Kirsnos valsčiaus viršaitis. Vėliau išsikėlė gyventi į Rudaminos valsčių.

1920 m. gegužės 15 d. – 1920 m. rugsėjo 15 d. Steigiamojo Seimo atstovas, išrinktas I (Marijampolės) rinkimų apygardoje. Priklausė Lietuvos ūkininkų sąjungos frakcijai, įėjusiai į Lietuvos krikščionių demokratų partijos bloką. Mandato atsisakė, jo vietoje Seimo atstovu tapo Mikas Bagdonas.

## Literatūra
* Volodkevičius Juozas, Trumpos Steigiamojo Seimo narių biografijos su atvaizdais, Klaipėda, 1924, p. 66.
* Blažytė-Baužienė D., Volodkevičius Juozas, Lietuvos Steigiamojo Seimo (1920–1922 metų) narių biografinis žodynas, sud. A. Ragauskas, M. Tamošaitis, Vilnius, 2006, p. 429.

## Šaltiniai
Petras Butkus (1890)

**Petras Butkus** (1890 m. lapkričio 18 d. Vaiduloniai, Šeduvos valsčius, Panevėžio apskritis, Rusijos imperija – 1947 m. spalio mėn. Šeduva) – Lietuvos politinis bei visuomenės veikėjas.

## Biografija
Mokėsi Šeduvos vidurinėje mokykloje, vėliau privačiai įvairiuose kursuose. Iki 1925 m. gyveno savo ūkyje, nuo 1929 m. Panevėžyje.

Nuo 1905 m. jo rašinius Balandžio, P. Laukinaičio, Kurmio slapyvardžiais spausdino „Vilniaus žinios“, „Lietuvos ūkininkas“, „Šaltinis“, „Viltis“, „Vienybė“. 1915–1917 m. redagavo Šeduvos jaunimo pavasarininkų slaptai leidžiamą laikraštėlį „Darželis“, kuris buvo platinamas Panevėžio, Šiaulių ir Kėdainių apskrityse.

Nuo jaunų dienų buvo aktyvus visuomenininkas: 1909–1911 m. Šeduvos Blaivijos draugijos pirmininkas, 1912–1915 m. Šeduvos Žemės ūkio draugijos pirmininkas, 1912–1916 m. Šeduvos Pavasarininkų draugijos pirmininkas. 1918–1919 m. Šeduvos parapijos komiteto pirmininkas, 1920–1929 m. Šeduvos valdybos tarybos pirmininkas. Smulkaus kredito draugijos pirmininkas.

1923 m. kartu su kitų savivaldybių atstovais buvo deleguotas į ekskursiją Švedijon, Geteborgo miesto įkūrimo 300-ųjų įkūrimo metinių proga surengtoje žemės ūkio parodoje bei apžiūrėti to krašto žemės ūkio sutvarkymo. Grįžęs atskiru leidiniu išspausdino apybraižą „Ekskursija į Švedija“.

1920–1929 m. Panevėžio apskrities tarybos pirmininkas. Pieno Perdirbimo bendrovės valdybos narys. 1926 m. birželio 2 d. – 1927 m. balandžio 12 d. Trečiojo Seimo atstovas. Priklausė Lietuvos ūkininkų sąjungos frakcijai.

Nuo 1928 m. Lietuvos Žemės ūkio rūmų narys, nuo 1935 m. Žemės Ūkio Rūmų valdybos narys. Nuo 1929 m. Panevėžio apskrities valdybos narys.

1945 m. vasario mėn. TSRS okupacinės valdžios areštuotas ir ištremtas į Kareliją-Suomiją. Dirbo Belomoro kanalo statybose. 1946 m. grįžo paliegęs, jau visai ligonis. Mirė 1947 m. spalio mėnesį. Jį priglaudė Šeduvos žemė. 1948 m. jo žmona, Šeduvos gimnazijos direktorė, su šeima buvo ištremta į Sibirą, Krasnojarsko kraštą. Sūnus Vytautas žuvo tremtyje. 1957 m. į Lietuvą grįžo žmona ir dvi dukros, viena liko tremtyje.

## Literatūra
* Butkus Petras. Lietuvių enciklopedija, t. 3, Bostonas, p. 386.
* Petras Juknevičius. Panevėžio apskrities valdybos narys Petras Butkus 

## Šaltiniai
Jantės įstatymas

**Jantės įstatymas** () – nerašyta taisyklė, kad niekas negali manyti, jog yra geresnis už kitus. Reiškia pavydą ir neigiamą požiūrį į individualumą ir sėkmę. Esmė – nebandyk išsiskirti iš kitų.

## Istorija
1933 m. danų rašytojas Aksel Sandemose (1899–1965), neapsikentęs danų perdėto bendruomeniškumo mentaliteto, išsikraustė iš Danijos, o savo pastebėjimus apie tokio bendruomeniškumo įtaką danams aprašė novelėje apie mažą fiktyvų Danijos miestelį Jantė. Jame visi žmonės stengiasi neišsiskirti vieni iš kitų ir gyvena pagal „Dešimt Jantės įstatymų“.

Savo novele A. Sandemose kritikavo provincialų danų mentalitetą, remiantį tik kolektyvinę sėkmę ir baudžiantį individualias pastangas.

Pagal Jantę, išskirtinumas kelia pavydą. Naujas automobilis, geresnis išsilavinimas ar aukštesnis atlyginimas piktina kitus ir laužo Jantės įstatymą. Jo nesilaikymas kelia grėsmę bendruomenės darnumui, o bendruomenė danui labai svarbi.

## Taisyklės
# Nemanyk, kad esi ypatingas;
# Nemanyk, kad esi toks svarbus, kaip mes;
# Nemanyk, kad esi protingesnis už mus;
# Nemanyk, kad esi geresnis už mus;
# Nemanyk, kad žinai daugiau už mus;
# Nemanyk, kad esi svarbesnis už mus;
# Negalvok, kad kažką gerai išmanai;
# Nesijuok iš mūsų;
# Nemanyk, kad kažkam iš mūsų tu rūpi;
# Nemanyk, kad gali mus kažko išmokyti.

## Šaltiniai
Juozas Opanskis

**Juozas Opanskis** (1896 m. liepos 6 d. Stalėriškyje – 1927 m. birželio 7 d.) – Lietuvos revoliucionierius ir kariškis.

## Biografija

1905–1906 m. mokėsi Debeikių pradžios mokykloje, 1906–1908 m. – Vyžuonų pradžios mokykloje, vėliau tęsė mokslą Anykščiuose, o 1914 m. baigė Utenos aukštesniąją keturklasę mokyklą. Prasidėjus Pirmajamam pasauliniam karui, pasitraukė į Sankt Peterburgą, mokėsi realinėje mokykloje ir įsitraukė į revoliucinę veiklą, prisijungė prie lietuvių bolševikų.

Nuo 1916 m. buvo Rusijos socialdemokratų darbininkų partijos (bolševikų) narys. 1917 m. jis buvo vienas iš aktyviausių lietuvių bolševikų veiklos Sankt Peterburge organizatorių, šios partijos Sankt Peterburgo lietuvių rajono komiteto propagandistas, partijos VI suvažiavimo delegatas su patariamojo balso teise. 1917 m. vasarą dalyvavo bolševikų inspiruotame sukilime prieš Rusijos laikinąją vyriausybę, o jam nepasisekus liepos 6 d. buvo suimtas ir kalintas. 1918 m. dirbo Lietuvos reikalų komitete Sankt Peterburge.

1918 m. pabaigoje buvo pasiųstas iš Rusijos pogrindiniam darbui į Lietuvą. 1918–1919 m. dirbo administracinį darbą Vidaus reikalų liaudies komisariate ir kitose įstaigose, buvo Lietuvos tarybų Centro vykdomojo komiteto narys, nuolat rašė ir publikavo straipsnius „Tiesoje“ ir „Komuniste“.

1919 m. sausį Vilniuje kaip Vinco Mickevičiaus-Kapsuko sudarytos revoliucinės vyriausybės atstovas organizavo areštus ir sausio 9 d. suėmė Lietuvos vyriausybės generalinį įgaliotinį Vilniuje Mykolą Biržišką. Lenkams okupavus Vilnių, 1919 m. pasitraukė į Zarasus, 1919 m. vasarą buvo Lietuvos ir Baltarusijos komunistų partijos Zarasų apskrities komiteto pirmininkas, 1919–1920 m. – Mozyriaus revoliucinio komiteto pirmininkas.

1920–1924 m. tarnavo Raudonojoje armijoje bei valstybės saugumo struktūrose Baltarusijoje ir Rusijoje. Jis kartu su bendražygiais likvidavo pogrindinę Baltarusijos eserų organizaciją, buvo Vakarų fronto ypatingojo skyriaus viršininkas. 1924–1927 m. dirbo Baltarusijoje jungtinės valstybinės politinės valdybos pirmininko pavaduotoju, buvo TSRS GPU narys. Buvo Baltarusijos tarybų Centro vykdomojo komiteto narys, kandidatas į Baltarusijos komunistų partijos centro komiteto narius. Lietuvai ir Sovietų Sąjungai keičiantis belaisviais, būdavo TSRS atstovas.

Žuvo per pasikėsinimą tarp Minsko ir Ždanovičių stočių patekęs į tyčia surengtą geležinkelio katastrofą.

## Šaltiniai
Anke Engelke

**Anke Christina Engelke-Fischer** (g. 1965 m. Gruodžio 21 d. Monrealyje) – Kanadoje gimusi vokiečių aktorė ir humoristė.

2011 m. vedė Eurovizijos dainų konkursą 2011.

## Filmografija

### Kinas

### Televizija

## Nuorodos
*
7 meno dienos

**7 meno dienos** gali reikšti:
* 7 meno dienos (žurnalas) – teatro, muzikos, dailės, kino, knygų, sporto ir radijo žurnalas, leistas 1927 m. spalio mėn. – 1934 m. balandžio mėn. Kaune.
* 7 meno dienos (savaitraštis) – kultūros savaitraštis, leidžiamas nuo 1992 m. sausio 10 d. Vilniuje.
Notariatas (reikšmės)

**Notariatas** gali reikšti:
* Notariatas – teisinės sistemos dalis, notarų visuma.
* Notariatas – profesinis teisės žurnalas apie notarus bei notariatą.
* Lietuvos notariatas – Lietuvos teisinės sistemos dalis, apimanti notariatą – notarus, jų organizacijas, institucijas, notarų veiklos priežiūrą, atitinkamus teisės aktus, reguliuojančius notariato santykius.
ARD

**ARD** () – vienas iš dviejų Vokietijos nacionalinių transliuotojų priklausančių Europos transliuotojų sąjungai. Televizijos ir radijo transliuotojas įkurtas 1950 m. birželio 6 d. Vakarų Vokietijoje. 1957 m. direktoriumi buvo iš Klaipėdos krašto kilęs Walter Hilpert.

ARD kompanijoje dirba 23000 darbuotojų ir yra antras pagal dydį transliuotojas pasaulyje, nusileidžiantis tik BBC.

## Televizijos kanalai
Pagrindinis ARD nacionalinis kanalas yra Das Erste. Įmonei priklauso keli regioniniai kanalai: Bayerischer Rundfunk, Deutsche Welle, Hessischer Rundfunk, Mitteldeutscher Rundfunk, Norddeutscher Rundfunk, Rundfunk Berlin-Brandenburg, Saarländischer Rundfunk, Südwestrundfunk, Westdeutscher Rundfunk.

## Išnašos

## Nuorodos
* Oficiali svetainė
Pagalba

**Pagalba** gali reikšti:
* Pagelbėjimas, padėjimas, parama.
* Greitoji pagalba – speciali gydymo organizacija, skubiai gydanti ir vežanti ligonius į gydomąsias įstaigas.
* Mstislavo Rostropovičiaus labdaros ir paramos fondas „Pagalba Lietuvos vaikams“ – lietuviškas paramos fondas.
* Pagalba – krikščioniškas mėnesinis laiškas, Mažosios Lietuvos evangelikų liuteronų leidinys, ėjęs 1904–1919 m., 1922–1938 m. Tilžėje, Priekulėje, Klaipėdoje, Tauragėje.
* Pagalba mokykloje – informacinė, psichologinė ir kitokia parama mokykloje, teikiama švietimo institucijų ir specialistų.
* Pirmoji pagalba – pradinės pagalbos nukentėjusiam suteikimas ligos arba susižalojimo atveju, dažniausiai atliekamas pašalinio žmogaus iki kol bus suteikta profesionali medicininė pagalba.
* Psichologinė pagalba – sąlyginai neilgos trukmės, tarpasmeniniu bendravimu ir teorinėmis žiniomis pagrįsta pagalba asmenims, turintiems psichologinių problemų.
* Raudonoji pagalba – nelegalus komunistinės orientacijos laikraštis, leistas 1927 m. ir 1932–1936 m. Kaune.
* Teisinė pagalba – pagalba teisės klausimais.

Taip pat skaitykite:
*
Piltyna

**Piltyna** – upelis Kėdainių rajone; Obelies kairysis intakas. Prasideda Šilainių miškuose, į rytus nuo AB „Lifosa“ fosfogipso kalnų. Teka į šiaurės rytus. Įteka į Obelį (tiksliau Bublių tvenkinį) 13 km nuo jos žiočių, netoli Bublių.

Beveik visa upės vaga sureguliuota, o žemupys pasitvenkęs nuo Bublių tvenkinio.

Upėvardis galimai kilęs iš **Piltinė*. Šis žodis – iš *pilti* („kažką berti, kasti“; plg. *piltinė* – „supilta kalva“).

## Šaltiniai
Indija (upė)

**Indija** – upė Kėdainių rajono rytuose; Obelies dešinysis intakas. Prasideda miškingose pelkynėse į vakarus nuo Runeikių. Teka į pietvakarius daugiausia mišku, žemupyje teka į pietus. Įteka į Obelį 33,8 km nuo jos žiočių, į vakarus nuo Pašėtės.

Upės vaga, išskyrus patį žemupį, sureguliuota. Greta Indijos yra Daratavos kaimas.

Vandenvardžio pavadinimas kilęs nuo žodžio *indija* („žemės giluma“), kuris savo ruoštu siejamas su archajiška baltų šaknimi **ind-* (plg. prūsų *Indissie*, latvių *Induža-ezers, Indiņas-suokliņš*), kuri susijusi su  – „lašas“.

## Šaltiniai
Indija (reikšmės)

**Indija** gali reikšti:

* Indija – valstybė Azijoje;
* Indijos subkontinentas – Azijos regionas;
Lietuvoje:
* Indija – kaimas Šilalės rajone;
* Indijos piliakalnis – piliakalnis Šilalės rajone;
* Indija – upelis Kėdainių rajone.
Pasaulio lietuvis (reikšmės)

**Pasaulio lietuvis** gali reikšti:
* Pasaulio lietuvis – Pasaulio lietuvių bendruomenės mėnesinis informacinis žurnalas, leidinys bendruomenės minčiai ir gyvenimui, einantis nuo 1963 m.
* Pasaulio lietuvis – iliustruotas žurnalas, leistas 1937 - 1940 m. Kaune.
RTFSR karinių reikalų liaudies komisariatas

**RTFSR karinių reikalų liaudies komisariatas** () – RTFSR valstybės organas, vadovavęs Raudonajai Armijai, veikė nuo 1917 m. lapkričio 23 d. iki 1923 m. lapkričio 12 d. Beveik metus, nuo 1922 m. gruodžio veikė kaip visos TSRS valdžios organas..

## Istorija
1917 m. spalio 26 d. dekretu „Apie Liaudies komisarų tarybos įsteigimą“ II Visos Rusijos Tarybų suvažiavimas įsteigė *Karinių ir jūros reikalų komitetą* (*Комитет по военным и морским делам*), kuris spalio 27 d. buvo pervadintas į *Karinių ir jūros reikalų liaudies komisarų tarybą* (*Совет народных комиссаров (СНК) по военным и морским делам*). 
Jo pagrindu 1917 m. lapkričio 23 d. buvo sukurtas *Karinių reikalų liaudies komisariatas* (*Народный комиссариат по военным делам*), kuriam vadovavo Kolegija. Kolegijai buvo pavesta valdyti buvusios Karo ministerijos aparatą. 

1918 m. rugsėjo mėnesį buvo sukurta *[[Respublikos revoliucinė karo taryba]]* (*Революционный военный совет Республики*), kuri vykdė bendrą vadovavimą ginkluotosioms pajėgoms. L. Trockis buvo revoliucinės karo tarybos pirmininkas ir karinių reikalų liaudies komisaras. 

Vėliau buvo įkurtas *[[TSRS Karinių ir jūros reikalų liaudies komisariatas]]* (*Народный комиссариат по военным и морским делам СССР*), o RTFSR karinių reikalų liaudies komisariatas buvo panaikintas.

## Liaudies komisarai
* 1917 m. lapkričio 23 d. - 1918 m. kovo 13 d. – Nikolajus Podvoiskis (*Подвойский, Николай Ильич*)
* 1918 m. kovo 14 d. - 1923 m. lapkričio 12 d. – Levas Trockis

## Nuorodos

* *Войтиков С. С.* Развитие взглядов высшего руководства Советской России на военное строительство в ноябре 1917 – марте 1918 г. // «Вопросы истории». 2007. № 10. С.3–12.
Estliandijos armija

**Estliandijos armija** – viena iš Raudonosios Armijos dalių, veikusi 1919 m.

## Formavimas
Estliandijos armija buvo suformuota Estijos darbo komunos () revoliucinės karo tarybos bei Liaudies komisarų tarybos 1919 m. vasario 18 d. nutarimu iš Vakarų fronto 7-osios armijos dalinių bei Estų raudonųjų šaulių. Estliandijos armijai keltas tikslas užimti Estiją ir išstumti iš jos nacionalistus ir baltagvardiečius.

Išformuota 1919 m. gegužės 30 d., daliniai perduoti Raudonosios Armijos 7-ajai ir 15-ajai armijoms.

## Sudėtis
Armiją sudarė:
* 1-oji Estliandijos šaulių divizija (*1-я Эстляндская стрелковая дивизия*) (1919 m. kovas-gegužė)
* Marienburgo kariuomenės grupė (*Мариенбургская группа войск*) (1919 m. balandžio 7 d. – 1919 m. gegužės 25 d. operatyviai pavaldi)
* Pskovo kariuomenės grupė (*Псковская группа войск*) (1919 m. balandžio 8 d. – gegužės 30 d.)
* Čiudės karinė flotilė (*Чудская военная флотилия*) (1919 m. kovas-gegužė; operatyviai pavaldi)

## Koviniai veiksmai
1919 m. pavasario pradžioje armija buvo užėmusi 280 km pločio juostą, nuo Suomijos įlankos iki Pskovo.

1919 m. balandį armijos daliniai puolė Veru kryptimi Lifliandijoje, bet puolimas buvo nesėkmingas. 1919 m. gegužės mėnesį Estliandijos armija veikė Narvos ir Gdovo kryptyse, dalyvavo atremiant pirmąjį Šiaurės korpuso puolimą į Petrogradą, dengė Lugos–Pskovo geležinkelį.

1919 m. gegužės 25 d. įsakymu Vakarų fronto kariuomenei Estliandijos armija buvo priskirta 7-osios armijos vadovybei, o gegužės 30 d. – išformuota.

## Vadovybė
Vadas:
* 1919 m. vasario 27 d. – 1919 m. gegužės 30 d. Michailas Vasiljevas

Armijos revoliucinės karo tarybos nariai
* 1919 m. vasario 18 d. – 1919 m. gegužės 30 d. – R. Izakas.
* 1919 m. vasario 18 d. – 1919 m. gegužės 30 d. – M. Keresas.
* 1919 m. balandžio 20 d. – 1919 m. gegužės 30 d. – Semionas Voskovas,
* 1919 m. balandžio 20 d. – 1919 m. gegužės 24 d. – Jakovas Palvadre.

Štabo viršininkas:
* 1919 m. vasario 18 d. – 1919 m. gegužės 30 d. – Augustas Korkas

## Šaltiniai
* Гражданская война и военная интервенция в СССР: Энциклопедия. М.: Советская энциклопедия, 1983.
Darjeno sritis

**Darjeno sritis** () − kalnuota ir izoliuota, selva apaugusi sritis, esanti Panamos ir Kolumbijos sienų sandūroje, Panamos sąsmaukoje. Darjeno sritis yra Panamos Darjeno provincijoje ir Kolumbijos Čoko departamente. Jos ilgis yra apie 160 km, o plotis apie 50 km.

Per Darjeno sritį turėtų tęstis Panamerikos plentas, tačiau Darjeno srityje 87 km plentas nėra nutiestas, nes bijoma, kad tai pakenks šio regiono ekologijai. Biologai kalnuotoje Darjeno vietovėje aptiko daugybę naujų gyvūnų rūšių. Mokslui iki šiol nežinomos buvo trys medlaipės, trys stiklavarlės, viena rupūžė, viena salamandra ir dvi *Pristimantis* šeimos varlės.

Paviršiui būdinga Darjeno aukštuma, iškylanti iki 1875 m. Regioną kerta Atrato upė bei daug smulkesnių upių ir upokšnių. Vyrauja retai gyvenami drėgnieji atogrąžų miškai. Įsteigti Los Katijoso, Darjeno nacionaliniai parkai. Darjeno sritis – viena drėgniausių vietų pasaulyje.

Darjeno regione nuo seno gyvena indėnai emberai ir kunai. Pagrindinės jų gyvenvietės – La Palma, Javisa, El Realis.

Darjeno srityje automobilių kelių nėra. Susisiekimas galimas motorinėmis valtimis, pirogomis. Tai svarbi migrantų, keliaujančių iš Pietų Amerikos link Jungtinių Amerikos Valstijų, trasa. 2021 m. šį kelią kirto ~150 tūkst. migrantų, 2023 m. – apie pusė milijono. Daugiausia keliauja venesueliečiai, haitiečiai, taip pat per Ekvadorą atvykę migrantai iš Afrikos, Azijos šalių (Afganistano, Irano, Vietnamo, Pakistano ir kt.). Išvykstama dažniausiai iš Kolumbijos miesto Nekokli. Regionas keliautojams pavojingas dėl sunkiai įveikiamų kelių per džiungles, kalnus, upes, atogrąžų ligų, gausaus ir nuolatinio lietaus, taip pat dėl plėšikavimo, narkomafijos kartelių veiklos. Nemažai migrantų šiame kelyje žūsta.

## Šaltiniai

## Nuorodos
* Darjeno sritis ir Panamerikos plentas  (anglų k.)
* Bald and Bankrupt, Dokumentuota kelionė migrantų takais per Darjeno sritį, YouTube
San Migelio įlanka

**San Migelio įlanka** () − įlanka Ramiajame vandenyne, prie Panamos rytinių krantų.

Į San Migelio įlanką įteka Tuiros upė. Pietuose įlanka baigiasi ties *Garačinės* kyšuliu (*Cape Garachiné*), o šiaurėje − ties *San Lorenso* kyšuliu (*San Lorenzo*) (arba *Keip Gardo*).
DNotI Online Plus

**DNotI Online Plus** – Vokietijos notariato duomenų bazė ir informacinė tarnyba. Įsteigė Vokietijos notarų institutas (*DNotI*). Prižiūri Federaliniai notarų rūmai (*[[Bundesnotarkammer]]*), finansuoja žemių Notarų rūmai. Vokietijos notarai, notariniai asesoriai, kiti notariato darbuotojai (notarų padėjėjai) naudojasi nemokamai. Bazėje yra per 9 000 teisinių išvadų notariato teisės ir notarinės praktikos klausimais.

## Nuorodos
*DNotI Online Plus
Juridinių asmenų registravimo elektroninė paslauga

**Juridinių asmenų registravimo elektroninė paslauga** (**JAREP**) - e. teisinė paslauga. Tikslas - juridinio asmens registravimo procedūros paprastumas ir kokybė. Pagrindinė tikslinė projekto grupė yra fiziniai ir juridiniai asmenys. Į elektroninę terpę perkeltos juridinių asmenų registravimo procedūros taupys klientų laiką, palengvins galimybę gauti kokybiškas paslaugas nutolusiuose regionuose, užtikrins bendravimą tarp kliento, Registrų centro ir LR teisingumo ministerijos ir notarų. 

Elektroninės juridinių asmenų registravimo paslaugos teikimas prisidės prie įvairiuose Lietuvos Respublikos bei Europos Sąjungos teisės aktuose, o ypač strateginiuose dokumentuose reglamentuotų tikslų bei principų įgyvendinimo: "vieno langelio", skaidrumo, efektyvumo, išteklių taupymo, operatyvumo, kontrolės ir kt. 

Notarams ir Teisingumo ministerijai po projekto įgyvendinimo bus sudarytos sąlygos saugoti elektroniniame archyve, pateikti su juridinių asmenų registravimo procedūromis susijusius duomenis ir dokumentus elektroniniu būdu. Registravimo procesuose, kuriuose nedalyvaus notaras, bus sudarytos sąlygos, leisiančios klientui pateikti duomenis ir dokumentus Registrų centrui elektroniniu būdu ir pasirašyti juos elektroniniu parašu. Klientams nebereikės atvykti į Registrų centrą. Įgyvendinus juridinio asmens registravimo elektroninę paslaugą, esant poreikiui bus galima naudotis VAIISIS teikiamomis paslaugomis. 

## Šaltiniai
Hipotekos ir įkeitimo sudarymo ir registravimo elektroninė paslauga

**Hipotekos ir įkeitimo sudarymo ir registravimo elektroninė paslauga** (**HISREP**) - e. teisinė paslauga, įgalinanti notarus, prisijungus prie internetinės programos, rengti ir spausdinti sutartinės hipotekos bei sutartinio įkeitimo lakštus, minėtų sandorių pakeitimus.

Programoje įdiegta sąveika su Gyventojų, Juridinių asmenų, Nekilnojamojo turto, Kelių transporto priemonių, Traktorių, savaeigių ir kitų žemės ūkio mašinų, Jūrų laivų, Vidaus vandenų laivų registrais, kuri užtikrina sandorio duomenų tikslumą ir teisingumą bei palengvina sandorio surašymo procesą, o duomenys elektroniniu būdu perduodami Hipotekos registrui.

## Reikšmė

Hipotekos registro pakeitimais siekiama įgyvendinanti „vieno langelio“ principą, kad notaras surašytų, patvirtintų hipotekos (įkeitimo) sandorį ir sandorio duomenis perduotų Hipotekos registrui elektroniniu būdu. Taip sumažinama  administracinė našta tiek verslui, tiek ir gyventojams. 

## Šaltiniai
Centrinė hipotekos įstaiga

**Centrinė hipotekos įstaiga** – buvusi Lietuvos hipotekos organizacija.

2016 m. liepos 1 d. integruota į Registrų centrą.

## Veikla
Įstaiga tvarkė tokius registrus:
* Hipotekos registras (likviduotas; jį pakeitė Sutarčių ir teisių suvaržymų registras);
* Neveiksnių ir ribotai veiksnių asmenų registras;
* Notarine tvarka patvirtintų įgaliojimų registras.
* Sutarčių registras;
* Testamentų registras;
* Turto arešto aktų registras;
* Vedybų sutarčių registras;

## Šaltiniai
Notarine tvarka patvirtintų įgaliojimų registras

**Notarine tvarka patvirtintų įgaliojimų registras** (**NTPĮR**) - valstybinis registras, kurio paskirtis – Lietuvos Respublikos civiliniame kodekse ir Notarine tvarka patvirtintų įgaliojimų registro nuostatuose nustatyta tvarka rinkti, kaupti, apdoroti, sisteminti, saugoti ir teikti duomenis  apie notarine tvarka patvirtintus ir notarų patvirtintiems prilygintus įgaliojimus. Padeda užtikrinti, kad apie kiekvieno Lietuvos Respublikoje notarine tvarka patvirtinto įgaliojimo galiojimą būtų tinkamai informuojami ir sandorius sudarantys asmenys, ir notarai, tokiu būdu siekiant išvengti neteisėtų sandorių sudarymo ir tvirtinimo. 

Įsteigtas įgyvendinant Civilinio kodekso papildymo 2.11(1), 2.138(1) straipsnių ir 2.147 straipsnio pakeitimo įstatymo Nr. XI-1031, Lietuvos Respublikos civilinio proceso kodekso papildymo 464(1) straipsniu ir 496 straipsnio papildymo įstatymo Nr. XI-1032 nuostatas.
 
Veiklos pradžia – 2011 m. sausio 1 d.

Vadovaujančioji Registro tvarkymo įstaiga yra LR teisingumo ministerija. Registro tvarkymo įstaiga – Centrinė hipotekos įstaiga.
 
## Objektai
;Notarų ir konsulinių pareigūnų patvirtinti įgaliojimai:
*sudaryti sandorius, kuriems būtina notarinė forma;
* fizinio asmens vardu atlikti veiksmus, susijusius su juridiniais asmenimis, išskyrus  įstatymų numatytus atvejus, kai leidžiama duoti kitokios formos įgaliojimą;
* kuriuos fizinis asmuo duoda nekilnojamajam turtui valdyti, juo naudotis ar disponuoti;
* kiti notarų patvirtinti įgaliojimai;

;Notarų patvirtintiems prilyginami įgaliojimai:
* karių įgaliojimai, patvirtinti karinių dalinių, junginių, karo įstaigų ir mokyklų vadų (viršininkų);
* asmenų, esančių laisvės atėmimo vietose, įgaliojimai, patvirtinti laisvės atėmimų vietų vadovų;
* asmenų, esančių tolimojo plaukiojimo metu jūrų laivuose, plaukiojančiuose su Lietuvos valstybės vėliava, patvirtinti tų laivų kapitonų.
 
## Registro duomenų teikėjai
* Notarai, patvirtinę arba panaikinę įgaliojimus;
*Lietuvos Respublikos konsuliniai pareigūnai, patvirtinę arba panaikinę įgaliojimus;
* teismai, priėmę sprendimus pripažinti notarine tvarka patvirtintą įgaliojimą negaliojančiu, panaikinti įgaliojimą, pripažinti įgaliotinį arba įgaliotoją nežinia kur esančiu. 

## Šaltiniai
La Jeguada

**La Jeguada** arba **Čitra Kalobrė** () − ugnikalnis centrinėje Panamos dalyje, Veragvaso provincijoje, į šiaurę nuo Asuero pusiasalio.

La Jeguados aukštis 1297 m. Ugnikalnis aktyvus buvo nuo mioceno iki kvartero periodo. Paskutinį kartą ugnikalnis buvo išsiveržęs maždaug prieš 220 000 metų.

## Nuorodos
* La Jeguados ugnikalnis  (anglų k.)
Pasiuntinys

**Pasiuntinys** gali reikšti:
* Siunčiamas asmuo.
* Diplomatinis valstybės atstovas (paprastai – ambasadorius) kitoje valstybėje, diplomatas.
* Taip pat gali reikšti atstovas, įgaliotinis, delegatas.
* Pasiuntinys – mėnesinis laikraštis, skiriamas dvasiškiems lietuvių reikalams, Lietuvos evangelikų reformatų mėnesinis žurnalas, ėjęs 1911 m. sausio mėn. – 1913 m. gegužės mėn. Linkuvoje, Vilniuje, Semberge (Latvija).
* Pasiuntinys – JAV lietuvių mėnesinis statistikos bei žinių žurnalas, leistas 1937–1938 m. Garyje (Indianos valstija).
* Nepaprastasis pasiuntinys ir įgaliotasis ministras – aukščiausias diplomatinis rangas tarpukario Lietuvoje.
* Pasiuntinystės laiškelis arba bitelė ant pasiuntinystės lauko – evangelikų liuteronų leidinys, ėjęs 1875 m. Tilžėje, 1876–1903 m. Klaipėdoje, 1903–1906 m. Priekulėje.
* Pasiuntinystės paslas – JAV lietuvių evangelikų liuteronų mėnesinis laikraštis, leistas 1917–1920 m. Brukline.
* Pasiuntinystės prietelis – evangelikų liuteronų laikraštis, ėjęs 1904–1908 m. Tilžėje.
* Pasiuntinystės laiškas – babtistų laikraštėlis, leistas 1903 m. spalio mėn. – 1910 m. kovo mėn. Tilžėje.
* Pasiuntinystės balsas – JAV lietuvių evangelikų liuteronų mėnesinis laikraštis, leistas 1917 m. Brukline.
* Pasiuntinystes knygeles pranešančios žinę apie Viešpaties darbą – evangelikų liuteronų leidinys, leistas 1907–1922 m. Tilžėje.
San Blaso salos

**San Blaso salos** () − salynas Atlanto vandenyne, Karibų jūroje, į rytus nuo Panamos kanalo. Priklauso Panamos Kuna Jalos komarkai.

San Blasą sudaro 378 salos, iš kurių tik 49 apgyvendintos. Gyventojų daugumą sudaro Kunų genties indėnai. San Blaso salos pasižymi balto smėlio paplūdimiais, skaidriu vandeniu ir išlikusia kunų kultūra.

## Nuorodos

*San Blaso salos (anglų, ispanų, prancūzų k.)
Paslas (reikšmės)

**Paslas** gali reikšti:
* Paslas – JAV lietuvių evangelikų liuteronų mėnesinis žurnalas, leistas 1922–1934 m. Čikagoje.
* Pagonų paslas: nusidavimai iš Vangemano pasiuntinystės – evangelikų liuteronų religinių tekstų laikraštis, leistas 1927–1932 m. Berlyne ir 1934–1937 m. Klaipėdoje.
* Lietuvininkų paslas („Lietutvininku Paslas savo Broliams Szwiezsiausiu Naujienų parneszas“, iki 1864 m. nr. 26 „Lietuwininku Paslas savo Broliams Būrams Naujienų parneszas“) – Vokiečių liberalų pažangos partijos savaitraštis, ėjęs 1863–1864 m. Šilokarčemoje (dab. Šilutė).
* Pasiuntinystės paslas: lietuwiu liuteronu menesinis laikrasztis – JAV lietuvių evangelikų liuteronų mėnesinis laikraštis, leistas 1917–1920 m. Brukline.
* Pakajaus paslas – evangelikų liuteronų savaitraštis, Lietuvos broliams bei seserims Dievo žodį ir surinkimus apsakąs, leistas 1881–1939 m. Klaipėdoje, Šilutėje.
* Lietuvos paslas – laikraštis broliams lituvininkams žinių parnešąs, leistas 1896 m. balandžio 1 d. – 1898 m. gruodžio 31 d. Tilžėje.
Paštas (reikšmės)

**Paštas** gali reikšti:
* Paštas – įstaiga, per kurią siunčiami ir gaunami laiškai, siuntiniai, laikraščiai ir kt.; tos įstaigos patalpos
* Siuntimas per tą įstaigą.
* Gaunamieji laiškai, laikraščiai, žurnalai.
* Aktyvusis elektroninis paštas – mobiliojo telefono ryšio paslauga, kai iš elektroninio pašto serverio į telefoną siunčiamas pranešimas apie gautus naujus elektroninius laiškus.
* Elektroninis paštas – būdas kurti, siųsti ir gauti žinutes per elektronines komunikavimo (ryšio) sistemas.
* AB Lietuvos paštas – pašto paslaugas teikianti valstybinė įmonė Lietuvoje, įsteigta 1918 m. lapkričio 16 d.
* Pašto siunta – pašto sistemoje persiunčiama siunta, ant kurios nurodytas adresas, pagal kurį pašto operatorius turi ją išsiųsti.
* Paštinė bomba (*paštinė mina*) – sprogstamasis įtaisas siuntinyje, banderolėje ar panašioje pašto siuntoje, skirtas sprogti atidarymo metu ir užmušti ar sužaloti siuntos gavėją.
* Paštininkų balsas – profesinis paštininkų laikraštis, ėjęs 1920–1921 m. Kaune.
* Paštininkų žodis – mėnesinis Pašto, telegrafo ir telefono tarnautojų laikraštis, ėjęs 1926–1933 m. Kaune.
* Pašto ženklas – ženklas, įrodantis pašto paslaugos apmokėjimą, kolekcionavimo objektas.
* Oro paštas – pašto siuntinių gabenimas oro transportu, įvairiais orlaiviais ir pašto balandžiais.
* Dirižablių paštas – viena iš oro pašto rūšių, kur pašto siuntas gabeno daugiausia vokiečių dirižabliai, kurie buvo naudojami civiliniais tikslais nuo 1908 iki 1939 metų.
* Pašto lėktuvas – lėktuvas, pervežantis pašto siuntas, taip pat – specialios konstrukcijos lėktuvas, skirtas pašto siuntoms pervežti.
* Pašto kodas – raidžių ir skaičių grupė, suteikiama pašto adresui ar gretimų adresų grupei, palengvinanti pašto siuntų paskirstymą.
* Paštu užsakoma žmona – terminas, vartojamas apibūdinti moteris ar merginas, kurios pasiskelbia per vedybų agentūras.
* Pašto pasaulis – mėnesinis pašto, telegrafo ir telefono tarnautojų žurnalas, ėjęs 1934–1940 m. Kaune.
* Sekmadienio paštas – viso krašto savaitraštis, leistas 1937 m. Kaune.
* Pašto ženklų byla – 1935 m. Lietuvoje vykusi byla.
* Paštas ir filatelija Lietuvoje – dvimėnesis leidinys filatelistams, einantis nuo 1993 m. Vilniuje.
Pažanga

**Pažanga** gali reikšti:
* Pažanga – judėjimas į tobulesnį būvį, aukštesnę pakopą.
* Pažanga – laisvosios minties mokslo ir kritikos žurnalas, leistas 1934–1935 m. Čikagoje (JAV).
* Pažanga – Argentinos lietuvių laikraštis, pradėtas leisti 1951 m. kovo 31 d. Buenos Airėse.
* Pažanga – literatūros, mokslo, politikos ir visuomenės katalikiškas mėnesinis žurnalas, ėjęs 1915–1917 m. JAV.
* Pažanga – knygų ir laikraščių leidimo bei platinimo akcinė bendrovė, veikusi 1928–1940 m. Kaune.
* Vilniaus „Pažanga“ – buvęs Lietuvos futbolo klubas iš Vilniaus.
Pavasaris (reikšmės)

**Pavasaris** gali reikšti:
* Pavasaris – vienas iš keturių metų laikų vidutinio klimato zonose.
* Pavasaris – jaunimo mėnesinis laikraštis, iliustruotas lietuvių katalikų jaunimo sąjungos „Pavasaris“ žurnalas, leistas 1912–1914 m., 1920–1940 m. Kaune, 1918 m. Vilniuje.
* Prahos pavasaris – bandymas demokratizuoti Čekoslovakijos komunistinę sistemą, pradėtas 1968 m. sausio 5 d.
* Kino pavasaris – vienas iš didžiausių Lietuvoje vykstančių filmų festivalių.
* Tautų pavasaris – 1848–1849 m. revoliucijos, vykusios Europoje.
* Lietuvių katalikų jaunimo federacija „Pavasaris“ arba Pavasarininkai – katalikiška jaunimo organizacija, veikusi 1907–1940 m.
* Pavasaris – italų ankstyvojo renesanso dailininko Sandro Botičelio (1447 − 1510) paveikslas.
Kongas (Mekongas)

**Kongas** arba **Sekonas** (, ) − upė Pietryčių Azijoje, tekanti per Vietnamą, Laosą ir Kambodžą.

Upės ilgis yra apie 480 km. Įteka į Mekongą prie Stengtraengo miesto, sudaro bendras žiotis su Srepoku ir Sesanu. Vietomis, Kongo upės viduriu eina Kambodžos ir Laoso valstybinė siena.
Kruostas (II)

**Kruostas** – upelis Kėdainių rajone, Surviliškio seniūnijoje; Nevėžio dešinysis intakas. Prasideda laukuose į šiaurę nuo Kalnaberžės miško, 1 km į pietus nuo Pakruostės. Teka pietryčių kryptimi pro dirbamus laukus. Žemupyje kerta Kėdainių–Panevėžio kelią. Įteka į Nevėžį 76,4 km nuo jo žiočių, šalia Kalnaberžės.

Upės vaga iki sankirtos su plentu sureguliuota. Prie Kruosto ir Nevėžio santakos stūkso Kalnaberžės piliakalnis. Šalia upelio įsikūrę Pakruostėlės, Berželės ir Kalnaberžės kaimai.

Vandenvardis siejamas su žodžiu *kruostas* („akių vokas, blakstiena, antakis, veido šonas“), šis nuo *[[skruostas]], skrosti, skersti*.

Šis Kruosto upelis nemaišytinas su kiek toliau į pietus tekančia ir žymiai ilgesne **[[Kruostas|Kruosto upe]]**.

## Intakai

### Dešinieji

## Šaltiniai
Botfortai

**Botfortas** () – ilgaauliai kavalerijos batai, kurių aulai siekia kelius, o pačius kelius dengia prisiūta išplatėjusi aulų dalis. 

Dabar botfortai tapę madingais moteriškais batais. 

## Istorija
Botfortai buvo išrasti kaip raitelių apavas. Europoje jie ilgai buvo kavaleristų uniformos dalis. Jie leisdavo ilgai sėdėti balne, nes jų aulas paprastai būdavo kietas, batai beveik nesilenkdavo ties keliu ir čiurna.  

## Botfortai Rusijos kariuomenėje
Rusijos kariuomenėje jie buvo naudojami XVII–XVIII a. kavalergardų ir kirasirų uniformose. 
1700 m. jie įvesti ir dragūnų pulkuose bei pėstininkų pulkų kareiviams, kuriems pagal etatus būdavo priskirti arkliai. 

Rusiški botfortai būdavo siuvami iš juodos odos, su minkštais ar kietais aulais, bet visada su aulo priekyje viršuje prisiūtu aulo išplatėjimu bei išpjova užpakalinėje dalyje ties kelio lenkimu.

Botfortus nešiodavo ir bajorai. Botfortų mėgėjas buvo Petras I.

Rusijos pilietinio karo metais botfortai buvo Estijos Raudonosios armijos kavaleristų uniformos dalis.

## Nuorodos
* Ботфорты - история, коллекции, мода
Kruostas (reikšmės)

**Kruostas** gali reikšti šiuos objektus Kėdainių rajone:

* Kruostas – upė, Nevėžio intakas;
* Kruostas – upelis, Nevėžio intakas;
* Kruosto hidroelektrinė – buvusi užtvanka Nevėžio upėje;
* Kruosto botaninis draustinis.
Vincas Vileišis

**Vincas Vileišis** (1908 m. vasario 15 d. Mediniuose – 1942 m. liepos 25 d. Sverdlovske) – Lietuvos publicistas, ekonomistas ir istorikas.

## Biografija
Mokėsi Skrebotiškio pradžios ir Pasvalio vidurinėje mokyklose. 1928 m. baigė Linkuvos gimnaziją. Tais pačiais pradėjo studijas Lietuvos universiteto Humanitarinių mokslų fakulteto filosofijos skyriuje. 1929 m. perėjo į Teisės fakulteto ekonomikos skyrių, kur pasirinko statistikos specialybę. 1928–1938 m. dirbo Kauno apygardos teismo raštininku, Centrinio statistikos biuro tarnautoju. 1938 m. suteiktas diplomuoto ekonomisto vardas. 1938–1939 m. dirbo Visuomeninio darbo valdyboje generaliniu sekretoriumi. 1939–1940 m. Finansų ministerijos vyresnysis referentas. 1940 m. liepos 23 d. atleistas iš pareigų; susirado darbą leidykloje. 1941 m. birželio 14 d. Kaune kartu su šeima suimtas ir ištremtas. Ypatingojo pasitarimo prie TSRS NKVD sprendimu sušaudytas.

Bendradarbiavo žurnaluose „Akademikas“, „Vairas“, „Tautos ūkis“, „Jaunoji Lietuva“, „Jaunoji karta“.

## Apdovanojimai
* 1928 m. Lietuvos nepriklausomybės medalis
* 1936 m. Didžiojo Lietuvos Kunigaikščio Gedimino IV laipsnio ordinas (už knygą „Tautiniai santykiai Mažojoje Lietuvoje ligi Didžiojo karo istorijos ir statistikos šviesoje“)

## Šaltiniai
Pelenė (reikšmės)

**Pelenė** gali reikšti:
* Pelenė – liaudies pasakų veikėja, kuriai dažniausia būdinga nepelnyti pažeminimai, o pasakos pabaigoje – laimė ir pripažinimas.
* Vieta po pakura, kur byra pelenai.
* Vieta, kur pelenai pilami, pelenvietė.
* Žemė, panaši į pelenus.
* Pelenų diena (Peleninė, Pelenija) – pirmoji diena po Užgavėnių, pirmoji Gavėnios diena.
* Pelenė – kaimas Panevėžio rajono savivaldybėje, 3 km nuo Smilgių.
* Pelenė – žurnalas moterims, leistas 1992–1994 m. Vilniuje.
* Pelenės istorija – romantinė Argentinos telenovelė jauminui.
* Pelenės urvas – gipsinis urvas Černivcių srityje, Ukrainoje.
* Raktažolė pelenėlė () – raktažolinių šeimos, raktažolių genties augalas.
* Vilniaus lopšelis-darželis „Pelenė“ – dieninė, bendrojo lavinimo ugdymo mokykla Vilniuje.
Pelenai (reikšmės)

**Pelenai** gali reikšti:
* Pelenai – nebedegantis likutis, liekąs visiškai sudegus kurui ar degiai medžiagai, degiam objektui.
* Vulkaniniai pelenai – labai smulkios, iki 2 mm diametro, uolienų ir mineralų dalelės, išmetamos pro ugnikalnio vulkaninę angą per šio išsiveržimą.
* Peleninė – paprastai plokščias indas, į kurį rūkantieji krato rūkalų pelenus bei užgesina ir išmeta nuorūkas.
* Muzika:
** Pelenai - Lietuvos roko grupė
* Gyvenvietės:
** Peleniškės – kaimas Trakų rajono savivaldybėje, 7 km nuo Babriškių.
** Piliakalniai ir gyvenvietės:
*** Peleniškių piliakalnis (*Kalnuočių piliakalnis*) – piliakalnis Pakruojo rajono savivaldybės teritorijoje, prie Peleniškių ir Kalnuočių kaimų, Pašvitinio seniūnija.
*** Pelenių piliakalnis – piliakalnis ir gyvenvietė Molėtų rajono savivaldybės teritorijoje, į šiaurę nuo Pelenių, Suginčių seniūnija.
* Peleninė šviesa – silpnas tamsiosios mėnulio pusės švytėjimas dėl žemės albedo.
* Pavardė: Pelenis, Pelenienė, Peleniūtė.
Jamantau

**Jamantau kalnas** () yra Uralo kalnų dalis Rusijoje, Baškirijoje. Aukštis – 1640 m. Rytinės prieškalnės stačiais skardžiais jungiasi su kalvotu Užuralės paviršiumi, virš kurio iškilusi atskira Magnitnajos viršūnė (614 m) – svarbus geležies rūdos gavybos centras. Pietų Uralo vakarinių prieškalnių mišriuosiuose miškuose, sudarytuose iš eglių, pušų, liepų, ąžuolų, guobų, klevų, plyti ir gausūs aukštažolių stepių (jelanų) plotai. Yra ir ištisų liepynų, todėl čia vystoma bitininkystė. Rytiniuose šlaituose auga spygliuočių miškai. Beveik visos stepės išdirbtos. Visas kalnas susidaro iš geležies rūdos. Tai vienintelis toks kalnas pasaulyje.

Prie Jamantau kalno veikia itin slaptos Rusijos karinės bazės.

## Išnašos
Araichanas

**Araichanas** () – miestas vidurio rytų Panamoje, Vakarų Panamos provincijoje, į vakarus nuo Panamos miesto. Tai ketvirtas pagal dydį šalies miestas. Pro jį eina Panamerikos plentas. Į pietryčius nuo miesto yra Panamos ekonominės zonos oro uostas.
Tokumenas

**Tokumenas** () – miestas vidurio rytų Panamoje, Panamos provincijoje, 20 km į šiaurės rytus nuo Panamos miesto (įeina į jo aglomeraciją), netoli Ramiojo vandenyno pakrantės. Tai trečias pagal dydį šalies miestas. Pro jį eina Panamerikos plentas, greta yra svarbiausias šalyje Tokumeno tarptautinis oro uostas.

Miestas pasižymi dideliu skurdu, aplink plyti lūšnynų kvartalai.
Balboa (Panama)

**Balboa** () – Panamos miesto rajonas, seniau – atskiras miestas. Yra pačiuose miesto pietvakariuose, prie Panamos kanalo išėjimo į Ramųjį vandenyną, Ankono kalvos papėdėje. Yra strategiškai svarbus jūrų uostas, galutinė Panamos geležinkelio stotis. Verčiamasi pramone, prekyba.

Miestas įkurtas amerikiečiams pradėjus Panamos kanalo statybą ir pavadintas Ramiojo vandenyno „atradėjo“ Vasko Nunjeso de Balboa garbei. Balboa tapo specialiosios Panamos kanalo zonos, administruojamos amerikiečių, sostine. Čia buvo Panamos kanalo administracija, steigėsi JAV karinės bazės, įvairi infrastruktūra (vidurinė ir aukštoji mokyklos, paštas, policija, gaisrinė, jachtų klubas, poilsiavietės, keli privatūs bankai, skautų stovykla, įvairios bažnyčios ir kt.).

1999 m. Balboa, kartu su visu kanalu, grąžintas Panamai. Miestas inkorporuotas į Panamos miesto sudėtį.
TSRS karinių ir jūros reikalų liaudies komisariatas

**TSRS karinių ir jūros reikalų liaudies komisariatas** () – TSRS vyriausybės dalis, ministerijos lygio institucija, vadovavusi TSRS ginkluotosioms pajėgoms nuo 1923 m. gruodžio 12 d. iki 1934 m. kovo 15 d. 

## Istorija
Šis liaudies komisariatas buvo sudarytas sujungus du iki tol savarankiškus liaudies komisariatus - RTFSR karinių reikalų ir RTFSR jūros reikalų liaudies komisariatus.

Panaikintas 1934 m. birželio 20 d. įsteigus TSRS gynybos liaudies komisariatą. 

## Karinių ir jūros reikalų liaudies komisarai
* Levas Trockis: 1923 m. lapkričio 12 d. – 1925 m. sausio 26 d.
* Michailas Frunzė: 1925 m. sausio 26 d. – spalio 31 d.
* Klimentas Vorošilovas: 1925 m. spalio 6 d. – 1934 m. birželio 20 d.
RTFSR jūros reikalų liaudies komisariatas

**RTFSR jūros reikalų liaudies komisariatas** () – RTFSR vyriausybės dalis, vadovavusi Tarybų Rusijos, vėliau – Tarybų Sąjungos kariniam jūrų laivynui. 

Veikė nuo 1918 m. vasario mėnesio (kai 1923 m. lapkričio 12 d. buvo panaikinta Rusijos imperijos jūrų ministerija) iki 1923 m. gruodžio 12 d.  
Buvo sukurtas kartu su RTFSR karinių reikalų liaudies komisariatu, su kuriuo ir buvo sujungtas 1923 m. gruodžio mėn. Naujai sudarytas liaudies komisariatas vadinosi TSRS karinių ir jūros reikalų liaudies komisariatas..

## Nuorodos
La Čorera

**La Čorera** () – miestas vidurio rytų Panamoje, 30 km į vakarus nuo Panamos miesto, 7 km nuo Ramiojo vandenyno kranto. Vakarų Panamos provincijos centras. Pro miestą eina Panamerikos plentas. Verčiamasi žemės ūkiu (ananasai, ryžiai, kava, apelsinai, cukranendrės ir kt.), gyvulininkyste, maisto pramone.

## Istorija

La Čorera susikūrė kaip žemės ūkio darbininkų gyvenvietė 1855 m., žemvaldės Chuanos Bautistos de Koibos žemėse.
Arvydas Dočkus

**Arvydas Dočkus** (g. 1951 m. spalio 25 d. Palanga) – Lietuvos krepšinio treneris, Palangos savivaldybės politinis bei visuomenės veikėjas.

## Biografija
1968 m. baigė Palangos vidurinę mokyklą, 1975 m. – Vilniaus pedagoginis institutą, istorijos ir kūno kultūros mokytojas.

Palangos Baltijos vidurinės mokyklos kūno kultūros mokytojas metodininkas. Krepšinio klubo „Naglis-Adakris“, nuo 2011m. – „Palangos Naglis“ fizinio parengimo treneris, Palangos sporto centro treneris, krepšinio moterų komandos „Palangos SC“ trenerio asistentas.

Lietuvos Respublikos liberalų sąjūdžio Palangos skyriaus narys. Nuo 2011 m. Palangos savivaldybės tarybos narys.

## Šaltiniai
RTFSR maisto produktų liaudies komisariatas

**RTFSR maisto produktų liaudies komisariatas** () – Rusijos TFSR vyriausybės dalis, ministerijos lygio institucija, vadovavusi maisto produktų gamybai šalyje.

Įkurtas 1917 m. spalio 27 d. Liaudies komisarų tarybos įkūrimo dekretu. Panaikintas 1924 m.

## RTFSR maisto produktų liaudies komisarai
* 1917 m. – Ivanas Teodorovičius (*Иван Адольфович Теодорович*, 1875–1937)
* 1917–1918 m. – Aleksandras Šlichteris (*Александр Григорьевич Шлихтер*, 1868–1940)
* 1918–1921 m. – Aleksandras Ciurupa (*Александр Дмитриевич Цюрупа*, 1870–1928)
* 1921–1923 m. – Nikolajus Briuchanovas (*Николай Павлович Брюханов*, 1878–1938)
* 1923–1924 m. – Moisejus Kalmanovičius (*Моисей Иосифович Калманович*, 1888–1937)
Senoji Panama

**Senoji Panama** () – istorinė Panamos miesto dalis, žyminti ankstesniąją krašto sostinės vietą. Kartu su dabartinio Panamos miesto senamiesčiu sudaro UNESCO pasaulio paveldo objektą (nuo 2003 m.).

## Istorija

Miestą 1519 m. įkūrė konkistadoras Pedrariasas Davila ir dar ~100 žmonių. Tai buvo pirmoji nuolat gyvenama europiečių gyvenvietė prie Ramiojo vandenyno kranto. Pusantro amžiaus tai buvo klestintis miestas, besivertęs iš prekybos tarp dviejų vandenynų. Tačiau 1671 m. sausio 28 d. miestą užėmė ir sunaikino britų piratas Henris Morganas ir dar 1400 plėšikų kariauna. Sprogusios parako atsargos visiškai sugriovė miestą. 1673 m. miestas atkurtas 8 km į pietvakarius nuo buvusios vietos.

## Paveldas

Senoji Panama yra geras ankstyvosios kolonijinės architektūros pavyzdys. Yra išlikęs senovinis gatvių planas, katedros, bažnyčių, vandentiekio įrengimų, rotušės, privačių namų griuvėsiai. Be to, kasinėjant miestą rasta daugiau nei 1000 m. senumo indėnų dirbinių. Senoji Panama 2003 m. paskelbta pasaulio paveldo objektu išplėtus Naujosios Panamos istorinio kvartalo objektą. 2025  m. objektą dar kartą praplėtus, Senoji Panama sudaro dalį Panamos kolonijinio kelio per sąsmauką.


Image:Torre Panama Viejo.jpg|Katedros bokštas
Image:Panama Viejo Aljibe.jpg|Vandentiekio sistema
Image:Panama viejo arquelogico.jpg|Miesto liekanos


## Išnašos
Balstogės vaivadija (1945–1975)

**Balstogės vaivadija** () − 1945−1975 m. Lenkijos Liaudies Respublikos teritorijos administracinis vienetas. Vaivadijos sostinė buvo Balstogės miestas. Vaivadija ribojosi šiaurės rytuose su Lietuvos TSR, rytuose su Baltarusijos TSR, pietuose su Liublino vaivadija, pietvakariuose su Varšuvos vaivadija, šiaurės vakaruose su Olštyno vaivadija ir šiaurėje su Karaliaučiaus sritimi.

## Istorija

Vaivadija buvo įkurta 1944 m. rugpjūtį, kai Raudonoji armija užėmė didžiąją dalį vokiškos Balstogės srities, tačiau tuo pačiu metu ši teritorija priklausė ir Baltarusijos TSR, Balstogės sričiai. 1945 m. rugpjūčio 16 d. po 1945 m. rugpjūčio 16 d. Lenkijos ir TSRS sienų sutarties galutinai buvo nustatytos vaivadijos ribos. 1975 m. birželio 1 d. vykdant Lenkijos administracinių vienetų reformą vaivadija buvo išskaidyta į daug mažesnę Balstogės vaivadiją, Lomžos vaivadiją, Suvalkų vaivadiją ir Ostrolenkos vaivadiją. 

## Administracinis suskirstymas

Iš pradžių vaivadiją sudarė Augustavo apskritis, Balstogės apskritis, Bielsko apskritis, Mazovijos Vysokio apskritis, Sokulkos apskritis ir Suvalkų apskritis. 

* 1945 m. rugpjūčio 18 d. prie vaivadijos iš Varšuvos vaivadijos prijungta Lomžos apskritis
* 1946 m. birželio 28 d. prijungtos iš Rytų Prūsijos perimtos Luko, Geldapės ir Alėckos apskritys
* 1948 m. sausio 1 d. įkurta Kolno apskritis
* 1948 m. kovo 12 d. Ščučino apskritis pervadinta į Grajevo apskritį
* 1952 m. liepos 1 d. įkurta Semiatičės apskritis
* 1954 m. sausio 1 d. įkurta Hainuvkos apskritis
* 1954 m. balandžio 1 d. įkurta Monkų apskritis
* 1954 m. lapkričio 13 d. įkurtos Lapų ir Zambruvo apskritys
* 1956 m. sausio 1 d. įkurtos Dambravos ir Seinų apskritys

Suskirstymas 1973 m.:

## Šaltiniai
Vokietijos mokesčių mokėtojų federacija

**Vokietijos mokesčių mokėtojų federacija** (, **BdSt**) – registruotoji draugija, vienijanti mokesčių mokėtojus Vokietijoje; didžiausia mokesčių mokėtojų organizacija pasaulyje. 1949 metais įkūrė Karl Bräuer. Tikslai – siekti mažinti mokesčius bei rinkliavas, biurokratiją. Teikia mokesčių konsultacijas. Apie 310 000 narių (2010 m.) (2000 m. – 426 000) Sudaryta iš 15 savarankiškų asociacijų žemėse. Veikia Karl Bräuer institutas (KBI), finansų tyrimo įstaiga.

## Šaltiniai


## Nuorodos
* Tinklavietė (vokiečių k.)
White & Case

**White & Case LLP** – amerikiečių kilmės verslo teisės advokatų kontora. Biurai veikia 25 valstybėse. Vienija per 2 000 advokatų (2009 m.). Vadovas Hugh Verrier. Įsteigta 1901 m. Niujorke.

## Istorija
1901 m. gegužės 1 d. teisininkai Justin DuPratt White (1869–1939) ir George B. Case, būdami atitinkamai 31 ir 28 metų amžiaus, kontorą „White & Case“. Investavo po 250 USD. Case buvo baigęs Kolumbijos teisės mokyklą. White – tik mokęsis advokatų kontoroje.

## Buvę darbuotojai
* Frank Heemann (g. 1972 m.), vokiečių teisininkas, ES advokatas, tinklo „bnt“ Vilniaus biuro vadovas.

## Nuorodos
* Oficiali tinklavietė
* Vokietijos skyriai
* ''Insolvenz GbR'' Vokietijoje